CELEX: 32016D2360
Language: sl
Date: 2016-11-28 00:00:00
Title: Sklep Sveta (SZVP) 2016/2360 z dne 28. novembra 2016 o podpisu in sklenitvi Sporazuma o nabavi in vzajemnih storitvah med Evropsko unijo in Združenimi državami Amerike

22.12.2016   
            
            
               SL
            
            
               Uradni list Evropske unije
            
            
               L 350/1
            
         SKLEP SVETA (SZVP) 2016/2360
   z dne 28. novembra 2016
   o podpisu in sklenitvi Sporazuma o nabavi in vzajemnih storitvah med Evropsko unijo in Združenimi državami Amerike
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije;
   ob upoštevanju predloga visoke predstavnice Unije za zunanje zadeve in varnostno politiko;
   ob upoštevanju naslednjega:
   
               (1)
            
            
               Na podlagi člena 42 PEU lahko Unija izvaja vojaške operacije zunaj Unije. Zunaj Unije se lahko izvajajo tudi vojaške vaje, namenjene pripravi teh operacij.
            
         
               (2)
            
            
               Za takšne operacije so lahko potrebni logistična podpora ter dobava in storitve v korist razporejenih poveljstev in razporejenih nacionalnih kontingentov operacije, ki jih države članice ne morejo vedno zagotoviti.
            
         
               (3)
            
            
               Obstaja tudi možnost, da so razporejena poveljstva ali razporejeni nacionalni kontingenti operacije pozvani in morajo biti torej pripravljeni, da zagotovijo logistično podporo ter dobavo in storitve enotam Združenih držav Amerike, ki so prisotne na območju operacije.
            
         
               (4)
            
            
               V skladu s členom 41(2) PEU odhodki pri poslovanju, ki nastanejo zaradi vojaških operacij, bremenijo države članice. Glede na navedeno določbo Unija ne sme prevzeti obveznosti, ki lahko povzročijo finančne posledice za države članice.
            
         
               (5)
            
            
               Mehanizem Athena, vzpostavljen s Sklepom Sveta (SZVP) 2015/528 (1), je pooblaščen, da deluje v imenu držav članic na področju financiranja vojaških operacij Unije.
            
         
               (6)
            
            
               Visoka predstavnica Unije za zunanje zadeve in varnostno politiko se je po sprejetju sklepa Sveta z dne 17. novembra 2015 o pooblastilu za začetek pogajanj pogajala o Sporazumu o nabavi in vzajemnih storitvah med Evropsko unijo in Združenimi državami (v nadaljnjem besedilu: sporazum).
            
         
               (7)
            
            
               V skladu s členom 5 Protokola št. 22 o stališču Danske, ki je priložen PEU in PDEU, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se zanjo ne uporablja.
            
         
               (8)
            
            
               Sporazum bi bilo treba odobriti –
            
         SPREJEL NASLEDNJI SKLEP:
   Člen 1
   Sporazum o nabavi in vzajemnih storitvah med Evropsko unijo in Združenimi državami Amerike se odobri v imenu Unije.
   Besedilo sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki je za Unijo zavezujoč.
   Člen 3
   Ta sklep začne veljati na dan sprejetja.
   
      V Bruslju, 28. novembra 2016
      
         
            Za Svet
         
         
            Predsednik
         
         P. ŽIGA
      
   
   
      (1)  Sklep Sveta (SZVP) 2015/528 z dne 27. marca 2015 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena), in o razveljavitvi Sklepa 2011/871/SZVP (UL L 84, 28.3.2015, str. 39).